Publication: Magyar Közlöny
Issue: MK-1999-95 (Year: 1999, Number: 95)
Era: 1990-2004
Section: a bérlő terhére, törvénysértő. A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvénynek (a továbbiakban: Lt.) a bérbeadás feltételeit szabályozó előírásai
Paragraph Index: 565

3. Az Lt. 1. § (3) bekezdése szerint az e törvényben nem szabályozott kérdésekben a Ptk. rendelkezései az irányadók. A Ptk. 434. § (2) bekezdése előírja, hogy a lakásbérleti jogviszony létrejöttére, a felek jogaira és kötelezettségeire, továbbá a lakásbérlet megszűnésére vonatkozó szabályokat külön törvény tartalmazza. A Ptk. e §-ának (4) bekezdése pedig úgy rendelkezik, hogy jogszabály — a (2) bekezdésben említett törvény keretei között — a lakásbérlet létrejöttének, megszűnésének, a lakásbérleti jog folytatásának, a lakások elidegenítésének további feltételeit is megállapíthatja. A Ptk. 685. § a) pontja alapján e törvény alkalmazásában „jogszabály: a törvény, a kormányrendelet; továbbá törvény felhatalmazása alapján, annak keretei között az önkormányzati rendelet; a 19. § (1) bekezdésének c) pontja, a 29. § (3) bekezdése, a 200. § (2) bekezdése, a 209/B. §

Source: https://magyarkozlony.hu/hivatalos-lapok/3dd8b305705172f04bfb37d7c07f1bff8b7f8dcf/dokumentumok/f617cdd35095a694f154de5be6e4d24ec2990ad1/letoltes